CELEX: 62016CN0414
Language: hu
Date: 2016-07-27 00:00:00
Title: C-414/16. sz. ügy: A Bundesarbeitsgericht (Németország) által 2016. július 27-én benyújtott előzetes döntéshozatal iránti kérelem – Vera Egenberger kontra Evangelisches Werk für Diakonie und Entwicklung e.V.

14.11.2016   
            
            
               HU
            
            
               Az Európai Unió Hivatalos Lapja
            
            
               C 419/27
            
         A Bundesarbeitsgericht (Németország) által 2016. július 27-én benyújtott előzetes döntéshozatal iránti kérelem – Vera Egenberger kontra Evangelisches Werk für Diakonie und Entwicklung e.V.
   (C-414/16. sz. ügy)
   (2016/C 419/36)
   Az eljárás nyelve: német
   
      A kérdést előterjesztő bíróság
   
   Bundesarbeitsgericht
   
      Az alapeljárás felei
   
   
      Felperes: Vera Egenberger
   
      Alperes: Evangelisches Werk für Diakonie und Entwicklung e.V.
   
      Az előzetes döntéshozatalra előterjesztett kérdések
   
   
               1)
            
            
               Úgy kell-e értelmezni a 2000/78/EK irányelv (1) 4. cikkének (2) bekezdését, hogy a jelen ügy alpereséhez hasonló munkáltató – illetve számára az egyház – kötelező jelleggel maga határozhatja meg, hogy a tevékenység jellege vagy gyakorlásának feltételrendszere miatt lényeges, törvényes és igazolt szakmai követelményt képez-e a jelentkező meghatározott vallása, tekintettel a munkáltató/az egyház szellemiségére?
            
         
               2)
            
            
               Az első kérdésre adandó nemleges válasz esetén:
               Mellőzni kell-e a jelen ügybelihez hasonló jogvitában a jelen ügyben alkalmazandó, az AGG (az egyenlő bánásmódról szóló általános törvény) 9. § -ának (1) bekezdésében szereplő első lehetőséghez hasonló olyan nemzeti jogi rendelkezést, amely szerint a vallási közösségek és az azokhoz tartozó intézmények általi foglalkoztatás esetén akkor is megengedett a valláson alapuló eltérő bánásmód, ha e vallási közösség önmeghatározására figyelemmel egy bizonyos vallás igazolt szakmai követelményt képez a vallási közösség önrendelkezési jogára tekintettel?
            
         
               3)
            
            
               Az első kérdésre adandó nemleges válasz esetén továbbá:
               Milyen követelmények támasztandók a tevékenység jellegével vagy gyakorlásának feltételrendszerével mint a 2000/78/EK irányelv 4. cikkének (2) bekezdése szerinti, a szervezet szellemiségére tekintettel lényeges, törvényes és igazolt szakmai követelménnyel szemben?
            
         
      (1)  A foglalkoztatás és a munkavégzés során alkalmazott egyenlő bánásmód általános kereteinek létrehozásáról szóló, 2000. november 27-i 2000/78/EK tanácsi irányelv (HL L 303., 16. o.; magyar nyelvű különkiadás 5. fejezet, 4. kötet, 79. o.).